**TASDIQLAYMAN**

**Samarqand iqtisodiyot va servis**

**instituti rektori**

**\_\_\_\_\_\_\_\_\_\_\_M.E.Po‘latov**

**\_\_\_\_\_\_\_\_\_\_\_\_\_\_\_\_2023-yil**

**Oliy ta’lim muassasalari talabalari o‘rtasida MENEJMENT fani bo‘yicha o‘tkaziladigan respublika fan olimpiadasini o‘tkazish tartibi to‘g‘risidagi**

**NIZOMI**

1. **Umumiy qoidalar**

1.1Mazkur  Nizom «Menejment» fani boʻyicha talabalar oʻrtasida respublika onlayn fan olimpiadasini tashkil etish, oʻtkazish hamda unda qatnashish va olimpiada g‘oliblarini aniqlash tartibini belgilaydi.

1.2 Olimpiadani o‘tkazishga Samarqand iqtisodiyot va servis instituti prorektorlari, fakultet dekanlari, kafedra mudurlari va bo‘lim boshliqlari mas’ul hisoblanadi.

1.3 Olimpiada oliy taʼlim muassasalari talabalarining ixtisoslik va umumkasbiy fanlar boʻyicha oʻz qobiliyatlarini namoyon etish, rivojlantirish va ularning isteʼdodlarini roʻyobga chiqarishga keng imkoniyatlar yaratishga yoʻnaltirilgan.

1.4 Oliy ta’lim muassasalari talabalari o‘rtasida o‘tkaziladigan Respublika fan olimpiadasini onlayn shaklida o‘tkazish bo‘yicha tashkiliy qo‘mita tarkibi (1-ilova)va fan olimpiadasini tanlovi dasturi (2-ilova) tasdiqlanadi.

1.5 Tashkiliy qo‘mita olimpiadaning tashkiliy-texnik va axborot tizimlarini tashkil etish, olimpiada g‘oliblari va ishtirokchilarini rag‘batlantirish vazifalarini ta’minlaydi.

1.6  Olimpiada tashkilotchilari va ishtirokchilari uchun yagona axborot portalni yaratish hamda uzluksiz ishlashini ta’minlash institutning Аxborot texnologiyalari markazi tomonidan amalga oshiriladi.

1.7  Olimpiadaning adolatli o‘tishini nazorat qilish hamda natijalarini tahlil etish SamISI ta’lim sifatini nazorat qilish va ichki nazorat bo‘limi tomonidan amalga oshiriladi.

**2-bob.Olimpiadaning maqsad va vazifalari**

2.1 Olimpiadaning asosiy maqsadi quyidagilar hisoblanadi:

- talabalarda ijodiy qobiliyatlarni hamda fanda ilmiy-tadqiqotchilik faoliyatiga bo‘lgan qiziqishni rivojlantirish;

- yoshlar o‘rtasida ilmiy bilimlarning keng tarqalishi va ommalashishiga erishish.

2.2. Olimpiadaning asosiy vazifalari quyidagilar hisoblanadi:

- talabalar o‘rtasida iqtidorli va qobiliyatli talabalarni saralash va qo‘llab-quvvatlash hamda ijodiy qobiliyatlarini namoyon etishlariga sharoit yaratish;

- intellektual salohiyatini rivojlanish imkoniyatlarni kengaytirish;

- mantiqiy fikrlash va fanga bo‘lgan qiziqishlarini oshirish.

**3-bob. Olimpiada o‘tkaziladigan fanlar**

3.1. “Menejment” boʻyicha fan olimpiadasi bir bosqichda test shaklida tashkil etiladi.

3.2. Olimpiadada SamISI bakalavriat ta’lim yo‘nalishlarining barcha iqtidorli talabalari ishtirok etishlari mumkin.

3.3. Olimpiadani tashkil etish bir bosqichda Respublika miqyosida tashkil etiladi. Olimpiada test ko‘rinishda bo‘lib, berilgan savolga javob berishi va amaliy ko‘nikmalarni qadamma-qadam boshqarishdan iborat 50 ta savol (100 ball).

3.4. Tashkiliy qo‘mita tuzilgan test savollari maxfiyligini ta’minlaydi.

3.5. Olimpiada o‘zbek tilida o‘tkaziladi.

**4-bob.Olimpiadani o‘tkazish tartibi**

4.1. Olimpiada 2023-yil 20-dekabr kuni o‘tkaziladi.

4.2. Olimpiadada onlayn ishtirok etuvchi talabalar SamISI portal orqali Menejment fani bo‘yicha elektron ro‘yxatdan o‘tadilar.

4.3. Elektron ro‘yxatdan o‘tgan talabalarni shaxsini tasdiqlashishlari SamISI tomonidan joriy yilning 18-19 dekabr kunlari amalga oshiriladi.

4.4. Ishtirokchi talabalar yo‘nalishi bo‘yicha test savollariga 60 daqiqa ichida javob berishlari lozim.

4.5. Olimpiada natijalari e’lon qilingandan so‘ng 24 soat ichida tushgan yozma shikoyat va arizalar SamISI mutaxassislari tomonidan onlayn yoki telefon aloqasi orqali hal etiladi yoki tushuntirish beriladi.

4.6. Olimpiada ishtirokchilarining axborot-kommunikatsiya texnologiyalarining imkoniyati va qurilmalaridagi texnik nosozliklar bo‘yicha shikoyat va arizalar ko‘rib chiqilmaydi.

4.7. Olimpiadani o‘tkazish jarayoni va natijalari to‘g‘risidagi ma’lumotlar SamISI ommaviy axborot vositalarida hamda rasmiy veb-saytlarida yoritiladi.

**5-bob. Olimpiada g‘oliblarini aniqlash tartibi**

5.1. Olimpiada mintaqa bosqichida ishtirok natijalariga ko‘ra:

- olimpiadada qatnashib sovrinli o‘rinlarni egallagan talabalar 1, 2, 3 – darajali diplom bilan taqdirlanadi.

**6-bob. Olimpiada g‘oliblarini rag‘batlantirish tartibi**

6.1. Olimpiada ishlarining yakunlari bo‘yicha SamISI buyrug‘i asosida quyidagilar rag‘batlantiriladi:

- olimpiadada qatnashib, sovrinli o‘rinlarni egallagan talabalar institutning I, II, III darajali diplomlar, esdalik sovg‘alari bilan, olimpiada ishtirokchilari esa sertifikatlar bilan taqdirlanadilar;

- g‘oliblar quyidagi miqdorda pul mukofoti bilan taqdirlanadi:

1-o‘rinni egallagan talabaga 1 500 000 so‘m;

2-o‘rinni egallagan talabaga 1 000 000 so‘m;

3-o‘rinni egallagan talabaga 500 000 so‘m.

**7-bob. Olimpiadani yakunlash tartibi**

7.1. Mazkur Nizomda belgilangan masalalar bo‘yicha nizolar O‘zbekiston Respublikasi qonun hujjatlariga muvofiq hal qilinadi.

7.2. Joylarda qabul qilingan Ishchi tashkiliy qo‘mitalarining qarorlari asosida institutning buyrug i chiqariladi.

**“Menejment kafedrasi mudiri, i.f.n.dotsent:                             F.U.Tursunov**

Oliy ta’lim muassasalari talabalari o‘rtasida MENEJMENT fani bo‘yicha o‘tkaziladigan respublika fan olimpiadasini o‘tkazish tartibi to‘g‘risidagi Nizomga 1-ilova

**“Menejment fani bo‘yicha o‘tkaziladigan Respublika fan olimpiadasini tanlovining tashkiliy qo‘mita tarkibi**

|  |
| --- |
| **Rais:** |
| D.X.Aslanova | Ilmiy ishlar va innovatsiyalar bo‘yicha prorektor |
| **Rais o‘rinbosari:** |
| F.U.Tursunov | “Menejment kafedrasi mudiri, i.f.n.dotsent |
| **A’zolar:** |
| A.O.Ochilov | Qarshi davlat universiteti, “Menejment” kafedrasi professori, i.f.d. |
| Z.K.Karjavov | Samarqand Davlat arxitektura - qurilish instituti “Biznesni boshqarish” kafedrasi dotsenti, i.f.n. |
| A.E.Tangirov | Samarqand iqtisodiyot va servis instituti “Menejment” kafedrasi dotsenti, i.f.n. |

Oliy ta’lim muassasalari talabalari o‘rtasida MENEJMENT fani bo‘yicha o‘tkaziladigan respublika fan olimpiadasini o‘tkazish tartibi to‘g‘risidagi Nizomga 2-ilova

**Menejment fani bo‘yicha o‘tkaziladigan Respublika fan olimpiadasini tanlovi**

**DASTURI**

|  |  |
| --- | --- |
| **Sana va vaqti** | **Tadbirlar nomi** |
| **21.12.2023 yil** |
| 09:30-10:00 | “Menejment” fani bo‘yicha o‘tkaziladigan Respublika fan olimpiada tanlovining platformaga kirish vaqti |
| 10:00 | “Menejment” fani bo‘yicha o‘tkaziladigan Respublika fan olimpiadaning boshlanishi |
| 11:00 | “Menejment”fani bo‘yicha o‘tkaziladigan Respublika fan olimpiadaning tugash vaqti |